O‘zbekistonliklar uchun “Haj-2022” safari qachondan boshlanishi ma’lum qilindi

O‘zbekistonliklar uchun “Haj-2022” safari 18-iyundan boshlanadi. Bu haqda Musulmonlar idorasi matbuot xizmati xabar berdi.

Ma’lum qilinishicha, O‘zbekiston ziyoratchilari 18-iyun kuni Uzbekistan Airways aviakompaniyasining samolyotlari orqali Saudiya Arabistoniga parvoz qiladi. Haj safarga jo‘nash aviaqatnovlari shu yil 30-iyunga qadar davom etadi.
Ziyoratchilarni mamlakatning 7 ta hududi — Toshkent, Namangan, Samarqand, Qarshi, Buxoro, Urganch va Nukus shaharlaridan tashish reja qilingan. Barcha reyslar to‘g‘ridan to‘g‘ri Madina shahriga amalga oshiriladi.
Ma’lumot uchun, 14—31-iyul kunlari esa o‘zbekistonlik ziyoratchilar ushbu Saudiya Arabistonidan vatanga olib kelinadi.
Avvalroq O‘zbekistonda Haj ziyoratiga borish uchun to‘lov miqdori oshgani, Saudiya Arabistoni 2022-yilgi Haj ibodatini ado etish uchun yosh chegarasini belgilagani to‘g‘risida xabar berilgandi.
 O‘zbekiston musulmonlari idorasi Umra safari narxlari oshgani yuzasidan izoh berdi